OpenLLM-France/wikimedia huggingface dataset:
# Ar beorien er c’heariou

| ◄ Maro ar Iuzeo | Ar beorien er c’heariou | E skol va farrez ► |
* Koummoul loued ha pounner a zo, leun ann Envou,
* Euz ann holl diez e kear ez eo gwenn ann doennou,
* Ann amzer a zo ien, hag a dammou ledan
* Ann erc’h, gand ann avel, a nij evel gwenan.
* Ebarz enn eur vantell, spillennet dreist ar penn,
* Ann nep enn eunn tavarn a gar chom a-ziaskren.
* Ne ia ket enn noz-ma da redet ar ruiou,
* Ha mont a ra d’he gampr, prim-meurbed he baziou.
* Med epad ma kouez puill ann erc’h, heb ehana,
* E-kreiz eur pondalez, enn eur huanada,
* Ez euz eur paour keaz koz, heb tan hag heb goulou ;
* Med den ne zonj enn-han, den ne glev he glemmou,
* Rag ar fae pinvidik, kousket tomm heb dale
* A ra fae war ann nep n’en deuz ket a wele.
* Evel-se, d’ar mintin, pa deu troad he vatez
* Da vale war eur c’horf a-dreuz ar pondalez,
* E lavar, o floura gand ann dourn he varo :
* « Eur vad enn he genver en deuz great ar maro ! »
* Euz a diez ar re glanv ar skolaerien, d’ar red,
* A gouez war gorf ar paour ; araok mont d’ar vered,
* Evel eunn aneval, ar c’horf gand ar re-ma
* A zo digoret-holl ; ho daouarn, heb krena,
* A deu da zizolei kaloun ha bouzellou ;
* Goude beza war-n-ho taolet mad ho zellou,
* Enn eur welet n’euz ket a voued er vouzellenn :
* « Marvet eo gand ann naoun ! a zonj ar skolaerien.
* A-boan ar gigerien ho deuz great ho labour,
* Ma teu karr ann ankou, karr bered ar re baour ;
* Ar c’horf, brema stripou, zo stlapet enn arched,
* Heb na ve, war he-ma, kurunenn na boked ;
* Na kerent, na mignoun, war-lerc’h enn eur ouela,
* N’euz nemet pevar den, paeet vid hen bezia,
* Pere ia, laouen-holl, a-hed hent ar vered,
* Heb doujans hag heb feiz, enn eur ziviz bepred.
* Kerkent war ribl ann toull, digor enn eur c’hougn-tro,
* Ar re-ma, d’hen diskenn a zo mall-braz gant-ho,
* Ha den, enn eur dremen, ne lavaro varc’hoaz,
* Piou zo beziet eno, rag n’euz hano na kroaz !
# Ar bichig

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar bichic, e-barzh Soniou Breiz-Izel gant Fañch an Uhel ;
* Ar bichik, e-barzh Recueil de mélodies bretonnes gant Herri Gwilherm ;
* Ar Bichig, e-barzh Gwerziou ha Soniou Breiz-Izel gant Maurice Duhamel
# Ar beden

| ◄ Jesus tentet | Ar beden | Dever ar pec’her ► |
"Gwalheur en Lanhuon"
* 2.
* Eur vreg paour Kananeen zo roet demp ’vel skouer,
* Ma klaskfomp-ni holl Jesus, hon Mestr, hon Dasprener,
* "O Aotrou, mab David, az pez truez ouzin-me!"
* An hir-c’hortoz, ar skwizder zinerze tam he fe.
* 3.
* Jésus euz he c’hlevet, dezhi neuze respountaz:
* Da beden zo zelaouet, da feiz a zo ken braz
* Ra vezo groet d’id brema, evel ma c’heuz c’hoanteet.
* Ha diouc’h-tu gant he c’hiriou, he merc’h a oe iac’heet
* 4.
* Kristenien, pedit atao gant feiz hag hep skwiza
* Goulennet sikour Jesus gant aked ar brasa,
* Euz trôn ar c’hras tostaomp evit kaout trugarez
* Hag he roio demp-ni holl he beoc’h, he garantez.
# Ar beure

| ◄ An evrusted | Ar beure | Anjeluz-noz al labourer ► |
* Al lapoused war ar boudo,
* ’N eur darnijal, a gan sonio,
* Lagad an heol, ’us d’an dosen
* A skuilh a leiz a sklerijen.
* Klevet a rer ar c’hloc’h sklintin
* O son an anjeluz mintin ;
* Deut eo ar c’houlz, ine kristen,
* Da gas da Zoue ho peden !
* War yeot ar prad ’barz an draouien
* Ar gliz beure a stereden ;
* Ar bleun tener a grog ive
* Da digeri, e pen an de.
* Ar verienen, en eur hastan,
* Na chom tam ’bet da varc’hatan,
* A dreuz founnus ar wenojen,
* Ewit furchal ’barz ar c’hlazen.
* Pep tra a zeblant kât bue
* ’Wit gallout senti ouz Doue ;
* Kaerat kentel ewit an den,
* Laket war an holl dreo da ren !
* O den, digor ’ta da galon,
* Ha lar gant karante wirion :
* D’ec’h, ma Doue, e kinnigan
* Levenez ha poan an de-man !
* An evnig a gav, hep muzur,
* Taken dour koulz ha magadur ;
* Roet d’in ive, ma Doue,
* Dreist-oll, magadur an ine.
* Ha c’houi, Gwerc’hez, lilien bur,
* Pellêt diouzin pep kailhadur ;
* Ma miret e-pad an de-man,
* Ha binniget ar re ’garan.
# Ar beorien

| ◄ D’ar barzed euz ar c’heiz-de | Ar beorien | Kanaouen evid diou vouez ► |
* O tond euz a Sant-Ervoan
* Kent distrei da Vezou-Bran
* O tond euz ar pardon,
* Oa eur paour koz ’vel toso
* Azeet oar he voto
* E korn eur park melchon ;
* Ha gand ar paour hez dall-ze
* Eur plac’h he dorn astenne
* Eur plac’hig unnek bla :
* — Ma n’eo hoc’h ine re ien
* Tud vad rafed aluzen
* D’ar re n’ho deuz netra,
* D’ar re n’ho deuz er bed-man
* Na bara na ti breman
* Na gwele ’pad ann noz.
* Da verc’h ar besketerien
* Lonkaz eur c’houmm e Porz-Gwenn,
* D’ar verc’h ha d’he zad-koz. —
* ’Vel eur c’hloc’h mouez ar plac’hik
* Ar gened oar he chodik
* Ann naon enn he c’halon.
* ’R bla war-lerc’h e Sant-Ervoan
* Ar paour dall oa he-unan
* E korn ar park melchon.
* — Ho merc’h-vihan, ma den hez
* Evit bean leanez
* D’ar skol hoc’h euz kazet. —
* Leanez e ti Doue,
* Ar sentezed, ann ele,
* Hi zo bet kemeret.
* Doue n’a losk da vervel
* Ann evnijo hep skoazel,
* D’he vreur, ra ar c’hristen.
* Perag ann Anko krignet
* Ar bod glaz en euz troc’het,
* Dero zec’h ’n he gichen ? —
* Ha goelan ’re ann den kez.
* Evid ar re iaouank rez
* Euz ’r galon ann daero,
* Ha goela neuze zo mad ;
* Med daero ’r re goz zo gwad
* Oar ar re hen tenno.
* II
* Et eo merc’h ar pesketer
* Iaouank ’vel eunn el ha kaer,
* Et eo d’ar baradoz ;
* Wechigo dai ac’hane
* Kaer ha iaouank ’n eunn huvre
* Da welet he zad-koz.
* Evurusoc’h ar plac’hik,
* Elec’h bean pinvidik,
* Et d’ann env ha bugel,
* Hep keun d’ar bed oar he lerc’h,
* Gwenn hec’h ine evel erc’h,
* Gwenn-kan he diou-eskel.
* Hep mado gand he gened
* Kiriek da var a bec’hed,
* ’Vel freuz n’emaint a vern.
* Ar baourez zo da Doue,
* Ha zeien mar deu he ze
* Digwe gand ann ifern.
* Marteze ’vel al luc’hed
* Ann tan a dize kroget,
* Kroget na mouget han.
* Gwell eo, ’ta pesketer koz,
* Hec’h ine er baradoz,
* He diou-eskel gwen-kan.
# Buhez ar Sent/1894/Aniset

| ◄ Patern | Aniset | Mari ann Inkarnasion  ► |
Ar zant-ma a ioa ginidik euz ar Sirii, hag a oue choazet evit gouarn ann Iliz goude merzerenti sant Pi, kenta euz ann hano. Enn he amzer ann dud fidel a oue great goall vuez d’ezho adarre gant ar baianed, mes muioc’h a risk a ioa c’hoaz evitho da veza touellet ha gounezet gant ann heretiked. Ar pennou braz etouez ar re-ma a ioa en em zastumet e Rom evit klask ampouezouni ar feiz enn he zoursenn, enn eur zevel kador ar Gaou e kichen kador ar Virionez. Rom a ioa galvet gant Doue da veza ar vestrez kear euz a rouantelez Jezuz-Krist var ann douar, hag ar fals doktored-se o doa c’hoant da ober anezhi ar vestrez kear euz a rouantelez Satan. Mes Aniset a ioa eur pastor eveziant, hag he zaoulagad a veze ato digor evit dizelel finesaou ann drouk-spered ha labour he vevellien. Ne espernaz netra evit diarbenn ha trec’hi ann heretiked, ha bez’en devoue ann eur da velet ann dud fidel o trei kein d’ezho hag oc’h ober fae var ho c’henteliou.
Doue a zigasaz d’he zikour ann tri zen brudeta a ioa neuze er bed katholik, sant Polikarp, Sant Justin, ha sant Hejezip. Sant Polikarp a deuaz da Rom da c’houlenn kuzul digant ar pab divar benn meur a dra hag a zelle ouz mad ar relijion, hag ann daou zant-ma a roaz ann dorn ann eil d’egile evit difenn guirioneziou ar feiz a enep prezegerien ar Gaou. Epad m’edo e Rom, sant Polikarp a reaz da eur maread heretiked dilezel ho c’hredennou faoz, enn eur rei testeni d’ezho oa kountrol ar c’hredennou-ze d’ar pez en devoa desket he-unan gant ann Ebestel.
Sant Justin a ioa dija e Rom pa oue hanvet sant Aniset da bap. Ar zant-se a ioa bet savet e relijion ar baianed; mes en em c’hreat oa kristen eunn tachad a ioa, ha goudeze oa en em dennet e Rom. N’en doa ken ioul nemed da skleraat d’he dro sperejou ar re all, hag evit kement-se e skrivaz meur a levr evel on euz dija guelet enn he vuez.
Sant Hejezip a deuaz ive da Rom enn amzer sant Aniset. Sant Hejezip en doa heuliet da genta relijion ar Iuzevien; mes ne zaleaz ket da anaout n’edo ket var ann hent mad, hag eur vech gounezet da Jezuz-Krist e poaniaz ive da zifenn ar feiz katholik ha dre he gomzou ha gant he bluenn. Chom a eure ugent vloaz e Rom, hag epad ann ugent vloaz-ma e lakeaz dre skrid ha dioc’h renk kement tra a ioa c’hoarvezet enn Iliz azalek pasion ha maro hor Zalver betek ann amzer ma veve he-unan. Mes al levr-se siouaz! a zo bet kollet goudeze.
Sant Aniset a echuaz he vuez dre ar verzerenti er bloaz 168, goude beza gouarnet ann Iliz epad unnek vloaz. He gorf a oue enterret e guered Kallist ha divezatoc’h e oue kaset da iliz sant Per.
Sant Aniset n’en doa ken ioul nemed da skuill he c’hoad evit Jezuz-Krist. N’ez euz ket, hervez ann Aviel, kaeroc’h testeni a garantez.
Ar zent holl a zo bet joa gantho gouzanv eunn dra Dennag evit Doue ; ha prest oc’h-hu da ober eveldho ? Dioc’h ar pez a lavar ho kaloun var ar poent-ma eo eaz d’ehoc’h gouzout ar muzul euz ho karantez evit Doue. Ma ne fell d’ehoc’h gouzanv netra evithan, e c’heller lavaret n’her c’harit tamm; rak petra eo eur mignoun ha ne fell ket d’ezhan en em zieza ann distera evit ober plijadur d’he vignoun ?
# An Aotrou Kersaozon

Oberennoù damheñvel pe handelvoù all zo ivez, gwelout Ann Aotro Kersaozon.
| ◄ Penherez Keroulaz | An Aotrou Kersaozon | Perinaïg ar Mignon ► |
* Me ’meus eur prosez en Roazon
* A laka glac’har em c’halon ;
* Mar karfen rei ma fenherez
* ’Oun sur da c’honit ma frosez.
TRADUCTION. — J’ai un procès à Rennes, — Qui met la désolation dans mon cœur ; — Si je voulais donner mon héritière, — Je suis sûr de gagner mon procès.
Chanté par Menguy et Léon, Carhaix.
# An Aotrou ar C’hont

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
E-barzh Gwerziou Breiz-Izel (Levrenn I, 1868) gant Fañch an Uhel :
* Ann Aotro ar C’hont, gwes kenta
* Ann Aotro Nann, eil gwes
* Ann Aotro ar C’hont, tervet gwes
E-barzh Gwerziou ha Soniou Breiz-Izel (1913), tonioù Gwerziou Breiz-Izel dastumet gant Maurice Duhamel :
Gwelout ivez :
# An Ave, Maria

| ◄ Ar Sænt | An Ave, Maria | An Angelus ► |
An Ave, Maria, pe salud an Æl a so hanvet er guis-se abalamour ma commanç dre gomso an Æl Gabriel d’ar Verc’hes pa annonças dezi e vise mam d’on Salver. Salud an Æl pe an Ave, Maria, a so composet a deir loden ; a gomso an Æl, a re santes Elisabeth hac a re on mam santel an Ilis.
Dre ar beden-se e veulomp Mari muya ma zeo possubl meuli ur grouadures, en ur lavaret dezi gsnt an Æl penaus eo leun a c’hraç, penaus emàn Doue ganti, hac eo biniguet dreist an oll groaguez. Dre gomso santes Elizabeth e trugarequeomp Doue ; rac en ur lavaret : biniguet eo Jesus ar froez eus ho corf, e trugarequeomp Doue da vezàn roet dimp Jesus dre Vari, brassàn graç a ouffe biquen Doue da ober d’an dud. Anfin en teirvet loden eus an Ave, Maria, e pedomp Mari da intercedi evidomp pec’herien, da gavet truez ouzimp, hac en e c’halite a Vam da Doueda dont d’on sicour en pep amser, mæs ispicial er momet terrubl eus ar maro, en peini satan a redoubl e valiç evit on c’holl.
# An Anjelus er menez

| ◄ Madober ar menez | An Anjelus er menez | Pa dinto ar c’hleier ► |
D’an Aotrou Quemener, Kuzulier-meur en Drew-Nevez.
* Plouneour, Kommana, eur bagad parreziou
* E skleur ruz an dremmwel a ziskouez o zouriou ;
* Pep trouz ha pep soroc’h el lanneg ’zo tavet ;
* Derou-noz a dosta ; gortoz ’rêr ar stered.
* Setu an Anjelus o tinsal tro-war-dro,
* Moueziou skiltr ar c’hleier o luskellat ar vro.
* O bouderez hoalus a vrava pep pardaez,
* A beurc’hra an devez er parkou war ar maez !
* Eur mor a venoziou a lakez da c’henel
* E doun kalon an den pa vez ’n heol o vervel :
* Sonj e vugaleaj, envor e yaouankiz,
* Gwir frealzidigez evit an ene skuiz
* Gourzavet eur wech c’hoaz dre ma verz en dremwel,
* Tre, du-hont er C’hornog war-zu Brest, pell, pell, pell,
* Eur wagen goumoulus ’c’hourvez war ar blênenn
* Kent d’ar menez steuzia ’kreiz an denvalijenn.
# An Astrailhad

| ◄ An Hollaïka | An Astrailhad | Ar werzid arc’hant ► |
* Ha pa oan me bihan ne oan ket bras,
* Vantur maliret o ge lan la !
* Ha me ’yel da c’hoari d’ar pradou glas.
* Vantur maliret o la.
* Diskan :
* Warc’hoaz, warc’hoaz, warc’hoaz !
* (an hekleo a respont)
* Warc’hoaz, warc’hoaz, warc’hoaz !
* A ! me ’yel me atao da c’hoari war ar flourenn ge !
* A ! me ’yel me atao da zansal d’ar pradou glas !
* II
* Graet em eus al louarn kalz a zeiziou,
* Evit redek ar c’had er meneziou.
* III
* Va flijadur vrasa e oa neuze
* Kana ha c’houitellat epad an de.
* IV
* Allaz, ne oan ket me eur bugel mat,
* Met ne oa ket va far da flaouitat !
* V
* Ha pa oa eur banvez war ar pave,
* O ! Malaskoad ! Velkent, na me ’zailhe !
Dastumet gant Dihunamb.
# An Aotrou Nann hag ar Gorrigan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Aotrou Nann hag ar gorrigan (1846)
* Aotrou Nann hag ar gorrigan (1867)
* Aotrou Nann hag ar gorrigan (1883)
# Poent braz eo d’ac’h, pec’her

Oberennoù damheñvel pe handelvoù all zo ivez, gwelout Poent bras eo d’eoc’h pec’her.
| ◄ Eun Doue a deu d’ho kervel | Poent braz eo d’ac’h, pec’her | Selaou, ma breur ker, Tec’hel ra ► |
Diskan. Poent braz eo d’ac’h, pec’her, Distrei ouz ho Salver. Poent bras eo d’ac’h, pec’her, Distrei ouz ho Salver.
1. Penoz vid eur blijadur dister A gaver e-bars ar pec’het, E tilesfec’h Doue ho Krouer. Hag e heuilfec’h an drouk-speret !
2. Hen eo ho Mest leun a vadeles, Hen a vo ho Parner ive, Hag ec’h euz c’hoaz an hardieges Da derri e lezen bemde...
3. Zellet fallagries hoc’h ine, Gouelet dru war ho pec’hejou, Hag euz ol dechou fal ho pue Fraillet raktal ar chadenou.
4. Mar ec’h euz kerzet bete breman En henchou ledan ar pec’het, Enem gavet en danjer brasan, Ha koulskoude na grenec’h ket !
5. En eur stad ken trist, ken ankenius, Tolet eves war hoc’h ine : Dirag an dud oc’h beo ha joaüs, Ha c’houi maro dirak Doue !
6. Ah ! mar teufe, hep mui hoc’h espern, Ar maro d’ho skei koulskoude, E kouesfe hoc’h ine en ifern, Ha c’hoaz na zonjet ket en ze !
7. Penos bezan ken diskiantet Diwarben an tan eternel Da bini e vefet kondaonet Mar chomet er pec’het marvel !
8. Ah ! pegen paour, pegen dal ez oc’h, Ha perak hunvreal ken pel, Deut eo ar c’houls eürusan vidoc’h, P’ema Doue ouz ho kervel.
9. Na skuizet ket ar basiantet Nag ar vadeles a Zoue : Rak zur-mad e vefet kastiet Mar disprizet e vouez hirie.
10. Gant eur gwir glac’har d’ho pec’hejou, Deut buan eta d’he gavet ; E zorn a Dad zo leun a c’hrasou, A dra zur n’ho revuzo ket.
# Pok diwean eur bugel da Vari-Antoanet

| ◄ Eur zoudard yaouank marvet er Marok | Pok diwean eur bugel da Vari-Antoanet | Bugale kollet o mam gante ► |
* An Dispach a zo o ren, ha Mari Antoanet
* Ac’h a ’trezek ar chafod, ’wit bean dibennet ;
* E-kreiz ar brasan poanio, ouz he fried henvel,
* E vo rouanez bepret, ha krenv betek mervel.
* Dimeuz kreis an dimporel, ’lec’h ec’h e azeet,
* En em wel, hi rouanez, gant an holl gwapeet.
* He diouvrec’h a zo skoulmet, gwisket ec’h e en gwen ;
* Mes da gât true outi nan eus ket eur c’hristen !
* Distankan ’ra he daero, gouelan ’ra ’hed an hent,
* Hent re hir, ’lec’h, evurus, ’tremene diagent ;
* En he c’halon koulskoude, ewit he bourewien,
* He bugale, ’wit ar Franz, ne dihan ar beden.
* Eur vaouez gant he bugel a deuas da dremen ;
* O welet ar rouanez, ’lamp he c’halon kerkent ;
* Sevel a ra he hugel gwellan ma hall d’an nec’h,
* Ha derc’hel a ra nean, diwar hed he diouvrec’h.
* Petra a c’hall eur bugel ? Heman, ha hep sonjal,
* O welet ar rouanez, a c’hoarz outi raktal ;
* Hag o kas e zorn bihan betek e vuzello,
* E ro eur pok dizeblant da rouanez e vro.
* Pok diwean eur bugel da Vari Antoanet,
* Dar rouanez walleurus, ’rôk bean dibennet !
* Pok diskennet eus an Nenv dare da zigeri,
* Ha pok diwean ar Franz d’he rouanez Mari !
# Pontplankoad

Oberennoù damheñvel pe handelvoù all zo ivez, gwelout Pontplancoat.
| ◄ Silvestrig (2) | Pontplankoad | Renea ar Glaz ► |
* Marc’haridig, ma merc’hig koant,
* Komz ho timezi am eus c’hoant,
* Ho timezi da Bonplankoad
* A gavan ’zo eun intanv mad.
TRADUCTION. — Petite Marguerite, ma gentille ﬁllette, — Je veux vous parler de vous marier, — De vous marier à Pontplancoat, — Qui est, à mon avis, un bon veuf.
Chanté par Marie-jeanne le Bail, Port-Blanc.
* ’Notro Pontplankoet a lare,
* Eun de, deus penn a arme :
* « Me ’meus bet eun huvre ’n noz-man ;
* N’on pe m’hen kred pe me ne ran. »
TRADUCTION. — Monsieur de Pontplancoet disait, — Un jour à la tête de son armée : — « J’ai eu un rêve cette nuit ; — Je ne sais si je le crois ou si je ne le fais [crois] pas. »
Chanté par Maryvonne Nicol, Plouguiel.
# Portret ma Mestrez

Oberennoù damheñvel pe handelvoù all zo ivez, gwelout Portret ma mestrès.
| ◄ Ar Vestrez gaouiad | Portret ma Mestrez | Ar Gludik Koz ► |
* Me meus choazet eur vestrezig, ha na eo ket a bell-bro,
* Ha na eo ket a bell-bro,
* P’hi gwelan, hi c’havan koantik, dre ma n’on ket he hano…
* Lei ton pa ladira lon lene,
* Lei ton pa ladira lon la !
TRADUCTION. — J’ai choisi une maîtresse, et qui n’est pas de lointain pays, — Et qui n’est pas de lointain pays ; — Quand je la vois, je la trouve jolie, mais je ne sais pas son nom. — Leï ton pa, etc.
Chanté par P. Coat, Boharz.
# Portret ma mestrès

Oberennoù damheñvel pe handelvoù all zo ivez, gwelout Portret ma Mestrez.
| ◄ Ar vestrès gaouiad | Portret ma mestrès | Ar Gludic coz ► |
Me ’m eus choazet eur vestrezic ha na eo ket a bell-bro, P’hi gwelan, hi c’havan coantic, dre ma n’ônn ket he hano.
Eur visaj hi deus ma mestrès, na lâran ket ’vel ar roz,
Gant boutono estampillet, darn a lâr ’c’h ê ’r gwin zo cauz.
Dentet brao ec’h ê ma mestrès, plantet int ’vel percho piz,
Darn ’zo hirroc’h, darn ’zo berroc’h, ar berra keit ha ma biz.
Friet brao ê ma mestrès, met ’c’h ê keit hac eun troad tranch,
Zonj ra ganthi na ’n eus hini ken joli hac hi en Franç.
Eul lunedo deus ma mestrès grêt gant daou glerc’h barrikenn,
Ha war ann tour huëllan a wel ganthe eur gellienenn.
Eun daouarn a deus ma mestrès ’zo dispennet gant ar gâl,
He c’hivino ’zo hirgornet evel re eun aneval.
Eun diouscouarn deus ma mestrès a ra d’ei calz a enor,
Rac na n’int ket nemeur brassoc’h ewit n’ê diou rod killor.
Eur botô a deus ma mestrès ’zo kement ha diou vassinn Kement a dourni ra ganthe ’vel gant eur c’hoz taboulinn.
Cant doussenn üo deus torret, ’couezan war-n-he, nemet nao,
Ha pa ve couêt, a renc daouzec mont d’hi zevel en he zao.
Setu aze en pe fesson e tepeignan ma mestrès ;
Na gavan ket a ve hini capab da dôl dour em lès
Mac’harit Fejer ha Françoise Briant Plourio.
* ↑ La vassinn était une mesure de 25 livres, le 1/4 d’un boisseau.
* ↑ Ce bretonisme « jeter de l’eau dans le lait de quelqu’un » signifie « l’emporter sur lui » « lui être supérieur ».
# Potr he vleo melon

| ◄ Son ar baourentês | Potr he vleo melon | Son zoudard ► |
Mab eun itron a Lannhuon
 la la,
’N eus eur pennadic bleo melon (bis)
’N eus eur pennad bleo melon-coar,
A dap d’ez-han bet’ ann douar.
’Boue ouspenn bla na int crennet, Met er bla-man a vont touzet.
Met er bla-man a vont touzet,
Nac a-benn tennan d’ar billet.
’R rouè Charlès ’n eus commandet Creski ho fae d’ar zoudarded ;
A zaou wennec ha daou liard,
Cresco he bae da Iann zoudard !
Mac’harit Fulup
# Poent bras eo d’eoc’h pec’her

Oberennoù damheñvel pe handelvoù all zo ivez, gwelout Poent braz eo d’ac’h, pec’her.
| ◄ O ma Jezuz, setu deut an amzer | Poent bras eo d’eoc’h pec’her | Selaou ma breur ker ► |
* Diskan.
* Poent braz eo d’eoc’h, pec’her, distrei ouz ho Salver
* Poent bras eo d’eoc’h, pec’her, distrei ouz ho Salver.
* Penaos ’vit eur blijadur dister
* A gaver e-barz ar pec’hed
* E tilezfec’h Doue ho Krouer
* Hag e heuilhfec’h an droukspered !
* Hen eo ho Mestr leun a vadelez,
* Hen a vo ho Farner, ivez :
* Hag hoc’h eus c’hoaz an hardisegez
* Da derri e lezenn bemdez.
* Sellit ouz hoc’h ene, gant truez,
* Gouelit druz war ho pec’hejou.
* Hag eus holl dechou fall ho puhez,
* Torrit raktal ar chadennou.
* Betek breman hoc’h eus baleet
* En hentou ledan ar pec’hed,
* E meur a riskl bras en em gavet,
* Ha koulskoude ne grenec’h ket !
* En eur stad ken trist, ken ankenius.
* Taolit evez ouz hoc’h ene ;
* Dirak an dud oc’h beo ha joaüs,
* Ha c’houi maro dirak Doue !
* O, ma teufe, hep mui hoc’h espern,
* Ar maro d’ho skei koulskoude,
* E kouezfe hoc’h ene en ifern,
* Ha c’hoaz ne sonjit ket e se !
* Penaos kaout ken bras dizeblanted,
* Dirak eun ifern eternel,
* Ha da vont di e viot barnet,
* Ma chomit er pec’hed marvel !
* O, pegen skanv, pegen dall ez oc’h,
* O chom da hunvreal ken pell !
* Deut eo ar gwella koulz evidoc’h,
* P’eman Doue ouz ho kervel.
* Na skuisit ket e basianted,
* Nag e vadelez da Zoue ;
* Rak sur-mat e viot kastizet,
* Ma tisprizit e vouez hirie.
* Gant eur gwir glac’har d’ho pec’hejou,
* Deut da gaout Doue, me ho ped ;
* E zourn a Dad zo leun a c’hrasou,
* Ha, bezit sur, n’ho skoo ket.
# Pok ar Maro

| ◄ Kanoen ar Miliner | Pok ar Maro | Hunvre ► |
* Klewet ac’h euz pe burzud braz
* E Breiz-Izel a c’hoarveaz ?
* Ker ar plac’hik ’vel stereden,
* Evel eunn evn ar potr laouen.
* — Naïk, Naïk kez, lared d’in,
* Hag e miz gwelen hon dimin ?
* Neuze hon daouïk d’ar bla-man
* Rafemp pardon santez Annan.
* — Me ’vo hualet p’am bo c’hoant. —
* Evelse komz ar plac’hed koant.
* Da viz gwelen, bleun er parko,
* ’Toull ann nor stokaz ann Anko.
* Arabad e goude kanvo
* Daou da darempred ar beio ;
* Ar re varo ’deuz kasoni :
* Ho hun n’e ket mad da derri.
* — Gwell ve ma lakât en douar
* E-lec’h Naïk ! — garme he c’hoar.
* Hag ouz hi c’hlevet oe true
* Hep gallout kuz he c’harante.
* D’ann abarde, eur c’horf kasti
* Da sevel ouz ar gwele pri,
* Hag a dolaz he ninsel wenn
* Gand ann daouïk war ar ieoten.
* Kaset daou arched da Naïk,
* Evid he dous hag he c’hoarik.
* Breman emaint ho zri kousket,
* Naïg e-kreiz, ’memeuz bered.
* Ter ivinen zo krog eno,
* Tri evnik-noz kan er branko.
* Neb a dremen dindan ar gwe
* Stag da oela hep gouzout d’he.
# Porjou an Env, digoret (Diviz)

| ◄ Dougomp hon zellou dreist | Porjou an Env, digoret (Diviz) | Allaz ! na oufe den kompren ► |
An Dud. 1. Porjou an Env digoret, Vit ma klevimp erfad, Gant ar zent ha zentezet Penoz ema o stad.
Ar Zent. O eürustet hep he far ! Diez eo disklerian Dre gomjou tud an douar, Pegen mad omp aman !
An Dud. 2. Dreist ol ni fel d’imp gouzout Kelou euz hon C’hrouer : E vadeles, e c’hallout, E peb lec’h a weler...
Ar Zent. — Anaout reiz anezan Morse na rei hini, Nemet ar re zo gantan En Env eveldomp-ni !
An Dud. 3. C’houi, merzerien didrec’hus, Deurveet disrevel Pegement ez oc’h eürus Aboe fin ar brezel.
Ar Zent. — War hon fen ar gurunen, En hon dorn al lore, Ru-goad ha splan hon roben, Ni zo gwir rouane.
An Dud. 4. Ha c’houi, doktoret zantel, Zo ken lem ho speret, Hirie d’imp c’hoaz reit kentel, Euz an Env d’imp komzet Ar Zent. — Pez a skrivemp a gaeran, Kenver ar wirione Zo vel elvenigou tan Etal an heol kreiste !
An Dud. 5. C’houi, ermitet ar c’hoajou, Pel euz ar bed kuzet, Goude ho pinijenou Penos enem gavet ? Ar Zent. — Hon c’halon a zo beuet En eur mor a zudi, Ha wardro gant an elet E kanomp meulodi.
An Dud. 6. Gwerc’hezet leun a vertu, Aliez disprizet, Petra breman a ret-hu E pales ho Pried ? Ar Zent. — Kreiz ar roz hag al lili Ni a heuill Oan Doue ; Tostoc’h dezan n’euz hini Dre-ol lec’h ma vale.
An Dud. 7. C’houi labourerien douar, Ken dister ho madou, Petra ’c’h euz-hu bet er gloar O kuitat ho parkou ? Ar Zent. — An nec’h a zo tremenet, Dreist muzul eo an est A zo genimp dastumet O senti ouz hon Mest !
An Dud. 8. C’houi paourien gez, dilezet Gant ar pinvik digar, Ho naon hag hen zo torret Evel hini Lazar ?
Ar Zent. — Ouz tol Doue azeet, Euz e voed e tebromp, Ha peb a vantel aouret War hon c’hein a dougomp.
An Dud. 9. Pec’herien a n-euz gouelet Ken c’houerv hoc’h ofansou, Hag hen ema dizec’het Ar wej-man ho taerou ? Ar Zent. — An daerou a n-euz goalc’het Hon ineou kablus : Splanoc’h eget ar steret Ez omp e lez Jezus.
An Dud. 10. Ol zent, diskuillet d’imp c’hoaz Pegeit e pad ho kloar : Marfad keit ha ma padas Ho puez a c’hlac’har ? Ar Zent. — Hon gloar bepred a bado, Kreski a ra bemde... Mar karet c’houi he zanvo Aman genimp ive.
An Dud. 11. Desket d’imp eta breman Euz kement a henchou Pehini eo ar zuran Evit mont d’ar joaiou ? Ar Zent. — Dre hent an dek gourc’hemen Mar heuillet hon roudou, Eveldomp, c’houi, da viken Vo eürus en Envou.
K. G.